OpenLLM-France/wikimedia huggingface dataset:
# Cascante

Cascante zo ur gumun e Nafarroa en Euskal Herria.
# Cascajares de la Sierra

Cascajares de la Sierra zo ur gumun e proviñs Burgos e Spagn.
# Enez Neuve-Macrière

Enez Neuve-Macrière :
| Anv gallek | Île Neuve-Macrière |
| Geografiezh ||
| Lec'hiadur | Liger |
| Daveennoù lec'hiañ | 47° 20′ 59″ N, 1° 14′ 05″ K |
| Gorread | 0,83 km² |
| Geologiezh | Enez stêr |
| Melestradurezh ||
| Bro | Breizh |
| Bro hengounel | Bro-Naoned |
| Departamant | Liger-Atlantel |
| Kumunioù | Oudon |
| Poblañs ||
| Poblañs | ? ann. |
| Titouroù all ||
| Gwerzhid-eur | UTC+01:00 |
| kemmañ |
Enez Neuve-Macrière (Île Neuve-Macrière e galleg) zo un enezenn e-kreiz stêr al Liger, e kumun Oudon, el Liger-Atlantel hag e Bro-Naoned, e gevred Breizh. Muzuliañ a ra 4,1 km a hirder ha 320 m a ledred, gant ur c'horread a 83 ha.
N'eus pont ebet a stag anezhi ouzh ribloù ar stêr met tu zo da vont d'an enez e-pad an hañv dre ar ribl norzh pa vez sec'hoc'h ar stêr.
Arabat kemmeskañ an enezenn-mañ gant an Enez Neuve hag a zo 8 km e traoñ al Liger.

## Notennoù ha daveoù

* ↑ (fr) "Île Neuve-Macrière", Études des Îles de Loire - Conservatoire régional des rives de la Loire et de ses affluents - 18/03/2005 (Studioù Inizi al Liger - Mirva rannvroel ribloù al Liger hag hec'h adstêrioù)
# Enez Navarino

Enez Navarino zo un enez e kumun Cabo de Hornos, en Antártica Chilena e su Chile. En norzh dezhi emañ Isla Grande de Tierra del Fuego, en Arc'hantina, ha Kanol Beagle etrezo. Er c'hornôg emañ Enez Hoste. Er su emañ an Inizi Hermite.

## Menez

* Pico Navarino, 1195 m.

## Perzhier

Ar re-mañ zo a-hed an aod hanternoz Enez Navarino, er c'hreisteiz da kanol Beagle,
* Puerto Navarino, a-dal da Ushuaia, en tu all da Kanol Beagle, en Arc'hantina;
* Puerto Williams, ar pennlec'h
* Puerto Eugenia
* Puerto Toro

## Pennad kar

* Inizi Chile
# Enez Neuve

Enez Neuve :
| Anv gallek | Île Neuve |
| Geografiezh ||
| Lec'hiadur | Liger |
| Daveennoù lec'hiañ | 47° 18′ 44″ N, 1° 20′ 56″ K |
| Gorread | 0,47 km² |
| Geologiezh | Enez stêr |
| Melestradurezh ||
| Bro | Breizh |
| Bro hengounel | Bro-Naoned |
| Departamant | Liger-Atlantel |
| Kumunioù | Keller |
| Poblañs ||
| Poblañs | ? ann. |
| Titouroù all ||
| Gwerzhid-eur | UTC+01:00 |
| kemmañ |
Enez Neuve (Île Neuve e galleg) zo un enezenn e stêr al Liger, etre Ankiniz ha Naoned, e kumun Keller, el Liger-Atlantel hag e Bro-Naoned, e gevred Breizh.
Tost da ribl dehoù ar stêr (en Norzh) emañ an enezenn. Muzuliañ a ra 2,7 km a hirder ha 340 m a ledred, gant ur c'horread a 47 ha. Emañ Enez Dorelle er biz da Enez Neuve.
N'eus pont ebet a stag an enezenn ouzh ribloù ar stêr met moaien zo da vont di dre ur roudouz pa vez disec'het brec'h norzh al Liger.
Arabat kemmeskañ an enezenn-mañ gant Enez Neuve-Macrière hag a zo 8 km e krec'h al Liger

## Notennoù ha daveoù

* ↑ (fr) "Île Neuve", Études des Îles de Loire - Conservatoire régional des rives de la Loire et de ses affluents - 18/03/2005 (Studioù Inizi al Liger - Mirva rannvroel ribloù al Liger hag hec'h adstêrioù)
# Enez Norfolk

Enez Norfolk (Norfolk Island e saozneg; Norf’k Ailen e norfolkeg) a zo un enezenn er Meurvor Habask lec'hiet etre Aostralia, Zeland-Nevez ha Kaledonia-Nevez. Stag eo ouzh Kenglad Aostralia met kalz a emrenerezh he deus. Hag a-gevret gant div enezennig nes ez a d'ober unan eus tiriadoù diavaez Aostralia. Kingston eo ar gêr-benn ha Burnt Pine ar gêr vrasañ. 34.6 km² a zo en holl ha 2 141 a annezidi a oa e 2009.

## Liammoù diavaez

a vo kavet e Wikimedia Commons.
* (en) Lec'hienn ofisiel ar gouarnamant
Melanezia : Fidji • Kaledonia-Nevez • Papoua Ginea-Nevez • Papoua ar C'hornaoueg • Inizi Salomon • Vanuatu
Mikronezia : Guam • Hawaii • Kiribati • Inizi Mariana an Norzh • Inizi Marshall • Atoll Midway • Stadoù Kevreet Mikronezia • Nauru • Palau • Wake
# Enez Mornington (Chile)

Enez Mornington (Isla Mornington e spagnoleg) zo un enezenn e Chile, e mervent ar vro, er Meurvor Habask, er c'hreisteiz da bleg-mor Penas, en enezeg Mornington. Ur gorread a 528,8 km² he deus, ma'z eo ar 26vet brasañ enezenn e Chile.
Stag eo ouzh proviñs Última Esperanza, e Rannvro Magallanes.
E-pad 6 000 vloaz e oa poblet an aodoù anezhi gant ar bobl kawésqar. E deroù an XXI$^{vet}$ kantved e oa bet kaset ar boblad da get gant an alouberien.

## Inizi amezek

* En hanternoz : an inizi Alau, Taggart, Merino
* Er reter : Enez Wellington
* Er c'hreistez : ar c'hanolioù Picton ha Trinidad.

## Liammoù diavaez

* Google Maps
# Enez Moçambique

Enez Moçambique pe Ilha de Moçambique e portugaleg, zo ur gêr en un enezenn hag a zo e províñs Nampula, en hanternoz stad Moçambique en Afrika. Eus anv ar gêr-enez eo e teu anv ar stad, peogwir e voe ar gêr-benn gentañ.
Ur pont 3 km hed, savet er bloavezhioù 1960 zo etre Enez Moçambique hag an douar-bras.

## Skeudennoù

* Ospital
* Moskeenn
* Jardim da Memória
* Cidade de macuti
* Iliz Nossa Senhora da Saúde
* Palácio dos Capitães-Generais
* Iliz ar Mesericórdia - Mirdi Arz Sakr
* Chapel Nossa Senhora do Baluarte
# Enez Naoned

Enez Naoned :
| Enez Naoned e kêr Naoned. ||
| Anv gallek | Île de Nantes |
| Geografiezh ||
| Lec'hiadur | Liger |
| Daveennoù lec'hiañ | 47° 12′ 15″ N, 1° 32′ 50″ K |
| Gorread | 4,6 km² |
| Geologiezh | Enez-stêr |
| Melestradurezh ||
| Bro | Breizh |
| Bro hengounel | Bro-Naoned |
| Departamant | Liger-Atlantel |
| Kumunioù | Naoned |
| Poblañs ||
| Poblañs | 40 128 ann. |
| Stankted | 8 723 ann./km² |
| Titouroù all ||
| Gwerzhid-eur | UTC+01:00 |
| kemmañ |
Enez Naoned, pe Enez Beaulieu, zo un enezenn e kêr Naoned, e-kreiz ar stêr Liger, pevar c'hilometrad hed dezhi, hag unan eus unnek karter kêr Naoned. En hanternoz dezhi emañ brec'h ar Vadalen, hag er c'hreisteiz brec'h Pirmil.

## Pennadoù kar

* Olifant an enez
# Enez Nootka

Enez Nootka (pe Nutca pe Nutka, en saozneg Nootka Island) zo un enezenn vihan nepell diouzh aod mervent Enez Vancouver, e proviñs British Columbia, e Kanada.
534 km² zo dindani, ha rannet eo diouzh Enez Vancouver gant strizh-mor Nootka (Nootka Sound e saozneg)..
Dont a ra anv an enez eus hini ur meuriad deuet eus enez Vancouver, anavezet evel Nutca. Er bloavezhioù 1980, e kemeras henvroiz an tolead an anv Nuu-chah-nulth.
# Enez Nueva

Enez Nueva zo un enezenn e penn reter kanol Beagle e beg Suamerika, e kumun Cabo de Hornos, e Chile, e Proviñs an Antártica Chilena, en enezeg an Tierra del Fuego.
Er reter da Enez Lennox emañ, hag er su da Isla Grande de Tierra del Fuego. 120 km2 zo dindani.
# Enez Morvil

Enez Morvil :
| Anv(ioù) all | Morvil |
| Anv gallek | Île Morvil, île Morville |
| Geografiezh ||
| Lec'hiadur | Aod ar Vein Ruz (Mor Breizh) |
| Daveennoù lec'hiañ | 48° 48′ 42″ N, 3° 33′ 39″ K |
| Gorread | 0,037 km² |
| Lein uhelañ | 6 m |
| Geologiezh | Enez kevandirel |
| Melestradurezh ||
| Bro | Breizh |
| Bro hengounel | Bro-Dreger |
| Departamant | Aodoù-an-Arvor |
| Kumunioù | Pleuveur-Bodoù |
| Poblañs ||
| Poblañs | 0 ann. |
| Titouroù all ||
| Dizoloadenn | Ragistor |
| Gwerzhid-eur | UTC+01:00 |
| kemmañ |
Enez Morvil, pe Morvil, a zo un enezenn didud e kumun Pleuveur-Bodoù, en Aodoù-an-Arvor hag e Bro-Dreger, e norzh Breizh. Emañ Morvil en aod ar vein ruz, er biz da Enez Veur hag en norzh da Enez Aval.
Mengleuzioù bras zo bet e Morvil adalek kreiz an XIX$^{vet}$ kantved. Tour-tan Hern, e Briad, zo bet savet gant mein-ben an enezenn. Difraostet-krenn eo bet an enezenn evit kleuzañ ar mengleuzioù-se.
Bezhinaerien a yae da Vorvil da vezhina ivez.

## Notennoù ha daveoù

* ↑ "Morvil" pe "Enez Morvil" hervez KerOfis (Ofis Publik ar Brezhoneg)
* ↑ (fr) "Carrières de l'Île Morvil (Pleumeur-Bodou)" war patrimoine.bzh
# Dilestradeg Alhucemas

Dilestradeg Alhucemas zo un dilestradeg soudarded spagnol e Maroko, en Al Hoceima (Alhucemas e spagnoleg, Biya pe Taɣzut e berbereg) d'an 8 a viz Gwengolo 1925. Ur bagad soudarded c'hall a oa ganto ivez. Da-heul e teuas dibenn Republik ar Rif.

## Brezel ar Rif

Gant feur-emglev Fes e 1912 e oa bet roet ar Rif da Spagn. E gwirionez ne weled soudard estren ebet er Rif.
E deroù 1921 e fellas d'ar jeneral Manuel Fernández Silvestre kas e arme di hag e 1921 e c'hoarvezas Emgann Annual ma voe pulluc'het an arme spagnol gant re Abd el-Krim. Goude an trec'h-se e teuas hini Monte Arruit (El Arroui, en arabeg) war Spagn adarre.
E 1925 e kouezhas Abd el-Krim war an arme c'hall, ma c'hoarvezas d'ar C'hallaoued evel d'ar Spagnoled en Annual.
Goude emgann Annual n'halle ket arme Spagn adc'hounit an dachenn kollet. Klask a rejod mirout ouzh kresk tachenn an emsaverein

## An dilestradeg

Dilestret e voe 13.000 soudard spagnol kaset eus Ceuta ha Melilla gant listri spagnol ha gall. E penn an oberiadenn edo Rener Arme Spagn, ar jeneral Miguel Primo de Rivera, hag e penn an arme dilestret en aod bae Alhucemas edo ar jeneral José Sanjurjo, dindanañ edo soudarded ar jeneraled a oa e penn brigadennoù Ceuta ha Melilla, Leopoldo Saro Marín ha Emilio Fernández Pérez. E-touez ofiserien an oberiadenn edo ar c'horonal Francisco Franco, a voe anvet da jeneral brigadenn goude an oberiadenn.
Bloavezhioù goude e voe studiet an dilestradeg-se gant ar jeneral stadunanat Dwight Eisenhower evit prientiñ e zilestradeg e Normandi.

## Renerien an oberiadenn

* Pennrener: jeneral Miguel Primo de Rivera.
* Rener war zouar: jeneral José Sanjurjo Sacanell.
* Rener en oabl: jeneral Soriano.
* Rener war vor: amiral Guerra.

### Arme Spagn

* Nerzhioù war zouar (war-dro 13.000 den):
* Aernerzhioù (jeneral Soriano):
** 3 skouadrennig (div rann e pep hini : ur rann anaout, hag ur rann bombezañ)
** 6 dournijerez chase - anaoutSavoia S-16
** 6 dournijerez bombezañ Machi M-18*AR
** 2 garr-nij Junkers F-13 eus ar Groaz ruz.

### Al listri gall

* Dindan an amirall Hallier:
** 1 lestr-hobregonet: "Paris".
** 2 vorreder: "Metz" ha "Strasbourg".
** 2 lestr-tarzher: "Anammite" ha "Tonkinois".
** 2 monitors avisos: "Reims" hag "Amiens"-
** 1 lestr-stlej.
** 1 batalhon troadeien morlu.
* Aernerzhioù
** 1 skouadrennig bombezañ: Farman Goliath gant 6 karr-nij.

## Film

Ur film zo bet savet gant skinwel Spagn (RTE) war-dro 1980, diwar-benn an dilestradeg.
# Dilhad-dindan

An dilhad-dindan a zo dilhad a vez gwisket war ar c'hroc'hen ha dindan dilhad all. A-hend-all, daoust d'ar ster ledanoc'h gant ar ger gallek, n'int ket dilhad-dindan.
A bep seurt stumm, a bep seurt liv eo an dilhad-dindan, hag a bep seurt anvioù a vez roet dezho gant ar c'hiz, ha buan e kemm ar c'hiz hag an anvioù.

## D'ober petra

Danvezioù evel ar gloan zo displijus d'ar c'hroc'hen. Neuze e klasker gwiskañ dilhad-dindan flour, skañv e-pad an hañv, ha tomm e-pad ar goañv. Abalamour d'an dour-c'hwezh ivez ne zouger ket n'eus forzh petra. Gwelloc'h kotoñs war ar c'hroc'hen eget akrilik.

## Dilhad-dindan ar baotred

* ar bragoù-bihan
* ar roched-korf

## Dilhad-dindan ar merc'hed

* ar vrennidenn
* ar vragezenn
* Gwelout ivez Dilhad-korf merc'hed
# Dilhad-gwele

An dilhad-gwele, a gomprener a-wechoù evel dilhad an dud da gousket, pe dilhad-noz, hag a-wechoù all evel pezh a lakaer da wiskañ ur gwele.

## War ar gwele

Neuze e reer anv eus kement-tra a lakaer war ur gwele evit ma c'hallo an den kousket e-barzh.
* Pennwele
* Goubenner
* Toagenn
* Matarasenn
* "Liñser" pe liñsel
* Pallenn
* Plueg
** Plueg-penn
** Plueg-treid

### Liamm diavaez

LitMatelas.com
a vo kavet e Wikimedia Commons.
# Dilennerien Bavaria

Sed amañ roll Dilennerien Bavaria, en Alamagn.

## Dilennerien

En 1623 e voe anvet Dilenner Bavaria da Dilenner Pfalz. Sede penaos e kastizas Ferdinant II an Impalaeriezh Santel an dilenner Friedrich V von der Pfalz hag e trugarekaas fealded Masimilian Iañ.
* a-raok 1623 : Gwelout Duged Bavaria
* 1623-1651 : Maximilien Iañ
* 1651-1679 : Ferdinand Marie
* 1679-1726 : Masimilien II Emanuel
* 1726-1745 : Karl Albrecht
* 1745-1777 : Masimilian III
Pa varvas Masimilian III e voe staget dilenniezh Bavaria ouzh hini Pfalz.
# Diletta

Diletta zo un anv-badez italianek roet d'ar merc'hed.

## Gerdarzh

Dont a ra eus an anv-badez Diletto, roet d'ar baotred, pe war-eeun eus an anv-gwan latin Dilecta, eus ar verb diligere (" dilennet"), da lavarout eo " muiañ karet". Skignet eo en hanternoz Italia dreist-holl, hag e 2015 e oa 25,8% eus ar merc'hed en anv-se o chom e Lombardia (hag ar re all e Veneto, Campania ha Toscana dreist-holl).

## Tud

* Diletta Carli, neuierez italian
* Diletta D'Andrea, aktourez italian

## Levrlennadur

* Fabio Galgani, Onomastica Maremmana, Centro Studi Storici "A. Gabrielli", 2005.
* Enzo La Stella T., Santi e fanti - Dizionario dei nomi di persona, Roma, Zanichelli, 2009.
# Dilhad-korf merc'hed

Dilhad-korf merc'hed, pe lienaj-merc'hed, pe lienerezh, eo an anv hollek a vez graet eus an dilhad a vez gwisket gant ar merc'hed war o c'hroc'hen, a-wechoù dindan an dilhad all.
E danvezioù tanav e vezont graet bremañ, aes da gannañ, broderezh ha dantelezh enne.
E-pad pell en deus talvezet ar ger dilhad-dindan da aroueziñ dilhad-dindan ar merc'hed nemetken, abaoe ar bloavezioù 1990 avat ez eus dilhad-dindan evit ar baotred ivez.
Hiziv an deiz e vez dilhad-dindan brav hag aes da implij. Ur mad beveziñ eo, ha pouezus eo e bed ar c’hiz. Gallout a ra an dilhad-dindan bezañ dous, skañv, treuzwelus pe c’hoazh seizennek. Un doare da hoalañ e c’hall bezañ ivez, koulz evit ar baotred hag ar merc'hed. Diskouez ar pezh a vez kuzhet ha kuzhat ar pezh a vez diskouezet a zo unan eus perzhioù an dilhad-dindan.

## Fardañ dilhad-dindan

Ne vez ket aes fardañ dilhad-korf evit ar merc'hed. Etre 15 hag 20 gwienn zisheñvel (naturel pe sintetek) a vez implijet, hag etre 15 ha 30 tamm disheñvel (skoazigelloù, framm, skrafennoù, dantelezh, broderezh, kinkladurioù...). Fardañ ur vrennidenn a c’hall padout neuze etre 9 hag 20 munutenn.
# Christiaan Andriessen

Christiaan Andriessen, ganet en Amsterdam e 1775, a oa mab da Jurriaan, hag a deuas da vezañ ul livour a live taolennoù istor, maezioù, buhez ar pemdez, kêrioù, ha poltredoù a-wechoù ivez. E-touez e oberennoù e ranker menegiñ ur panorama eus Amsterdam. Mervel a reas e 1846.
# Christian-Jaque

Christian Maudet, a vez graet Christian-Jaque anezhañ (4 a viz Gwengolo 1904 e Pariz − 8 a viz Gouere 1994, e Boulogne-Billancourt), a oa ur filmaozer gall. Savet en deus sketchoù, filmoù-berr, filmoù-hir ha kemeret perzh e meur a film-skinwel. Meur a vedalenn en deus bet ivez.
Goude studioù war an arzoù-kaer en doa savet skritelloù filmoù evit un embregerezh amerikan. Eus ar mare-se e teu e anv arzour. Kenlabourat a rae eno gant Jacques Chabraison, ha kensinañ a raent "Christian-Jacques". Mirout a ra an anv-se, cheñchet ar skrivadur anezhañ un tamm bihan-bihan.

## Filmoù

Hir eo ar roll filmoù bet savet gantañ etre
* Le Bidon d’or (1932)
* La vie parisienne (1977)
Un nebeud filmoù brudet-tre gant Christian-Jaque:
* Les Disparus de Saint-Agil (1938)
* Fanfan la Tulipe (1952),
* Nana (1955),
* Si tous les gars du monde (1956),
* Le repas des fauves (1964)
# Christian Bach (aktourez)

Adela Christian Bach Bottino, ganet d'an 9 a viz Mae 1959 hag aet da Anaon d'ar 26 a viz C'hwevrer 2019, a oa un aktourez ha produerez telenovelas arc'hantinat-mec'hikan. Dimezet e oa gant an aktour, sevener filmoù ha produer filmoù mec'hikan Humberto Zurita. Daou vugel o doa bet, Sebastián Zurita hag Emiliano Zurita.

## Filmoù
### Sinema

| Bloavezh | Titl | Roll | Notenn(où) |
| 1977 | Brigada en acción | | |
| 1980 | La venganza del lobo negro | | |
| 1981 | Duelo a muerte | | |
| 1985 | Secuestro sangriento | | |
| 1985 | Gavilán o paloma | Anel | |
| 1989 | Los placeres ocultos | | |
| 1992 | Soy libre | | |
| 1993 | Yo, tú, el, y el otro | | |
| 1994 | El hombre de Blanco | Erika | |
| 2008 | Trancoso, retazos de vidas | Rafaella | Film berr |
| 2010 | El secreto | Claudine | |
| 2013 | Deseo | Señora | |

### Skinwel

| Bloavezh | Titl | Roll | Notenn(où) |
| 1978 | La mujer frente al amor | | |
| 1978 | Te sigo queriendo Ana | | |
| 1979 | Verónica | María Teresa | |
| 1979 | Propiedad horizontal | Vicky | |
| 1979 | Los ricos también lloran | Joanna Smith | |
| 1980 | Soledad | Chelo Sánchez Fuentes | |
| 1980 | Colorina | Peggy | |
| 1982 | El amor nunca muere | Cecilia | |
| 1983 | Bodas de odio | Magdalena | |
| 1985 | De pura sangre | Florencia | |
| 1988 | Encadenados | Catalina | |
| 1991 | Atrapada | Camila Montero | |
| 1993 | Videoteatros: Véngan corriendo que les tengo un muerto | | |
| 1995 | Bajo un mismo rostro | Irene Saldívar Teodorakis | |
| 1996 | La antorcha encendida | María Ignacia "Güera" Rodríguez | |
| 1997 | La chacala | Gilda Almada / Liliana Almada / Delia de Almada / La chacala | |
| 2002 | Agua y aceite | Julieta | |
| 2010 | Vidas robadas | María Julia Echeverría de Fernández Vidal / Maria Emilia Echeverria Ruiz | |
| 2013 | La Patrona | Antonia Guerra "La Patrona" | 127 lodenn |
| 2014 | La impostora | Raquel Altamira | 120 lodenn |
# Christiaan

Christiaan (pe Christiaen a-wechoù) zo un anv-badez nederlandek roet d'ar baotred.

## Yezhoù all

* Christian e daneg, alamaneg, galleg.

## Izelvroioù

* Christiaan Andriessen‎, livour eus an XIXvet kantved
* Christiaan Diderik Emerens Johan Bangeman Huygens, politikour en XIXvet kantved
* Christiaan Huygens, matematikour
* Christiaen van Couwenbergh, livour.

### Suafrika

* Christiaan Bakkes, skrivagner
* Christiaan Barnard, surjian

## Pennad kar

* Christiaensen
# Christian

Christian zo un anv-badez alamanek, danek ha gallek, roet d'ar baotred.
E SUA e vez roet d'ar merc'hed.

## Stummoù all

* Cristian, Kristian, evit ar baotred

## Anvioù-badez kevrennek
### e daneg

* Christian Frederik
* Frederik Christian
* Hans Christian
* Jens Christian
* Niels Christian

### en alamaneg

* Friedrich Christian

## Yezhoù all

* evit ar baotred:
** Christiaan, e nederlandeg
** Cristiano, en italianeg, spagnoleg ha portugaleg
** Cristian en italianeg
** Kristian, e svedeg
* evit ar merc'hed
** Cristiana en italianeg
** Christiane e galleg

## Tud
### Rouaned ha priñsed

* Dek eus Rouaned Danmark zo bet anvet Christian.
** Christian Iañ
** Christian II
** Christian III
** Christian IV
** Christian V
** Christian VI
** Christian VII
** Christian VIII
** Christian IX
** Christian X
* Priñs Christian, anv meur a briñs danat

### Alamagn

* Christian Friedrich Schönbein, kimiour, alaman da gentañ, suis goude.
* Christian Ludwig Brehm (1787-1864), pastor hag evnoniour.
* Christian Wilhelm Allers, livour
* Christian Wolff, anv meur a zen
* Christian Wulff, prezidant Alamagn

### Aostria

* Christian Doppler

### Breizh

* Christian Gourcuff, gourdoner mell-droad
* Christian Guyonvarc'h, politikour
* Christian-Joseph Guyonvarc'h, yezhour
* Christian Troadec, politikour

### Danmark

* Christian Baastrup, medisin; diwar e anv e teu an anv sindrom Baastrup
* Christian Frederik Hansen, tisavour
* Christian Jungersen, romantour
* Hans Christian Andersen, skrivagner danek
* Hans Christian Ørsted, fizikour
* anv dek roue eus Danmark;
** diwar anv unan anezhe e teu an anv Christiania, anv Oslo pa oa stag Norvegia ouzh Danmark.
* Priñs Christian, anv meur a briñs danat

### Bro-C'hall

* Christian Blanc, politikour, ministr
* Christian Clavier, aktor
* Christian Dior, kemener
* Christian Estrosi, politikour ha ministr
* Christian Lacroix, kemener
* Christian Stengel (1902-1986), filmaozer, produour ha saver senario.

### Italia

* Christian (kaner), anv-micher Gaetano Cristiano Rossi

### Izelvroioù

* Christiaan Huygens, matematikour izelvroat

### Kaledonia-Nevez

* Christian Karembeu, melldroader

### Stadoù-Unanet

* Christian Serratos, aktorez

### Suafrika

* Christiaan Barnard, surjian

### Sveden

* Christian Lundeberg (1842-1911), politikour ha Kentañ Ministr Sveden
* Christian Olsson, anv meur a Svedad

### Republik Tchek

* Christian Schröder, livour alaman e Praha.

## Anv-tiegezh

* Fletcher Christian (1764-1793), rener emsavidi al lestr saoz the Bounty ha diazezer trevadenn Enez Pitcairn. Anv-tiegezh kalz tud eo Christian e Pitcairn.
* Claudia Christian (ganet e 1965), kanerez alaman.

### Anvioù-tiegezh deveret

* Christiansen, Kristiansen
* Christensen
# Christiaan Bakkes

Christiaan Mathys Bakkes (ganet d'an 3 a viz Eost 1965 e Vredenburg) zo ur skrivagner afrikanek eus Suafrika.
Skrivañ a ra diwar-benn diwall an natur$^,$.

## Skridoù

* Die Lang Pad van Stoffel Mathysen (1998)
* Stoffel in die Wildernis (2000)
* Skuilplek (2002)
* Stoffel by die afdraaipad (2004)
* Stoffel se veldnotas (2007)
* In Bushveld and Desert: A Game Ranger's Life (2008)
* Stoffel in Afrika (2010)
* Stoffel op safari (2012)
* Bushveld, desert and dogs: a game ranger’s life (2012)
* Krokodil aan my skouer – Stoffel toe en nou (2014)
* Stoffel: die beste stories (2015)

## Liamm diavaez

* Poltred Christiaan Bakkes e-barzh Flikr
# Christian Bale

Christian Charles Philip Bale, ganet d'an 30 a viz Genver 1974 e Hwlffordd, zo un aktour saoz.
Brudet eo dre ma c'hell c'hoari rolloù disheñvel-tre ha da gemm tres e gorf hervez ar roll a vo ret c'hoari. Enoret eo bet meur a wech, gant un Academy Award ha daou Golden Globe Awards. Ar gelaouenn Forbes en doa lakaet anezhañ e renkadur an aktourien paeet ar muiañ e 2014.
Ganet eo e Kembre da dud eus Bro-Saoz. D'e 13 vloaz e krogas da vat da vezañ un aktour brudet pa oa bet o c'hoari er film brezel gant Steven Spielberg anvet Empire of the Sun embannet e 1987.
Goude-se en doa kendalc'het gant rolloù penn pe rolloù a-eil e-pad 10 vloaz, ar roll diazez o vezañ al lazher a-steudad (serial killer) Patrick Bateman er film du ha fent stadunanat American Psycho (2000) hag evel ar roll pennañ er film psikologel The Machinist (2004).
E 2005 e oa bet o c'hoari an dreist-haroz Batman e Batman Begins hag en-dro e The Dark Knight (2008) ha The Dark Knight Rises (2012). Gwelet mat e oa bet e zoare da c'hoari an dudenn en trifezh, hag a zo chomet unan eus ar re o rastellañ ar muiañ a arc'hant en istor ar sinema.

## Buhez personel

Bale a zo bet o vevañ e Los Angeles abaoe ar bloavezhioù 1990. Ar vroadelouriezh stadunanat en deus. Bale a zo dimezet gant Sandra "Sibi" Blažić, un top model, e Las Vegas d'an 29 a viz Genver 2000. Ar c'houblad en deus bet ur verc'h hag ur mab. E 2000, Bale a zo deuet da vezañ mab-kaer ar benelourezh Gloria Steinem goude ma vije dimezet hi gant e dad. Tad Christian Bale a zo marvet e 2003 gant ur c'hrign-bev lymphoma.
# Christian Bekamenga

Christian Bekamenga Bekamengo Aymard (lezanvet Beka) a zo ur c'hoarier mell-droad ganet e Yaoundé d'an 9 a viz Mae 1986. Tager eo e skipailh mell-droad Naoned.
Christian Bekamenga en deus sinet ur c'hevrad labour gant an FK Naoned d'ar c'hentañ a viz Genver 2008. Dre ma vanke dezhañ un aotre labour evit labourat e Bro-C'hall, e tegouezo tro fin miz C'hwevrer 2008 e Naoned.
Rakdibabet e oa bet e skipailh mell-droad bro Kameroun evit ar Can 2008. Ne vo ket dibabet a benn ar fin er skipailh.

## Roll loreidi

* Gwellañ planter palioù e Tournamant an 8 broad espoirs: 2007
* Trec'hour er C'hoarioù Afrikan : 2007